Proiect

**COMITETUL EXECUTIV**

**AL BĂNCII NAȚIONALE A MOLDOVEI**

**HOTĂRÂREA nr.**

**din \_\_\_ \_\_\_\_\_\_\_\_\_\_\_\_ 2023**

**Pentru modificarea** **Regulamentului cu privire la cerințele față de membrii organului de conducere al băncii, al societății financiare holding sau holding mixte, conducătorii sucursalei unei bănci din alt stat, persoanele care dețin funcții-cheie și față de lichidatorul băncii în proces de lichidare, aprobat prin Hotărârea Comitetului executiv al Băncii Naționale a Moldovei nr.292/2018**

În temeiul art. 43 alin. (1), (5), (16) din Legea nr. 202/2017 privind activitatea băncilor (Monitorul Oficial al Republicii Moldova, 2017, nr.434-439, art.727), Comitetul executiv al Băncii Naționale a Moldovei

**HOTĂRĂŞTE:**

1. Regulamentul cu privire la cerințele față de membrii organului de conducere al băncii, al societății financiare holding sau holding mixte, conducătorii sucursalei unei bănci din alt stat, persoanele care dețin funcții-cheie și față de lichidatorul băncii în proces de lichidare, aprobat prin Hotărârea Comitetului executiv al Băncii Naționale a Moldovei nr.292/2018 (Monitorul Oficial al Republicii Moldova, 2018, nr.462-466, art.1775), înregistrat la Ministerul Justiției al Republicii Moldova cu nr.1389/2018, se modifică după cum urmează:
2. punctul 3 subpunctul 1) litera b) se completează cu textul „ , inclusiv conducătorului organului executiv al băncii”;
3. se completează cu punctul 101 care va avea următorul cuprins:
4. „**101.** Persoana care este numită în funcția de membru al organului executiv sau îndeplinește această funcție şi este înaintată concomitent sau ulterior în funcția de conducător al organului executiv trebuie să obțină suplimentar aprobarea pentru această funcție, în condițiile prezentului regulament.”;
5. punctul 11, după textul „altă funcție menționată la punctul 3,” se completează cu textul „cu excepția funcției de conducător al organului executiv,”;
6. punctul 49 se completează cu subpunctul 21) care va avea următorul cuprins:

„**21)** pentru funcția de conducător al organului executiv - experiență de cel puțin 5 ani în domeniul activităților din sectorul bancar, dintre care cel puțin 4 ani în calitate de şef sau şef adjunct de subdiviziune în cadrul băncii şi/sau în funcţia de membru al organului executiv sau într-o funcţie similară acesteia în bănci;”;

1. punctul 56 se completează cu subpunctul 61) care va avea următorul cuprins:

„**61)** curriculum vitae al persoanei, datat și semnat de către aceasta;”.

1. Prezenta hotărâre intră în vigoare la data publicării în Monitorul Oficial al Republicii Moldova.